Weather Updates: दिल्ली एनसीआर में आज उमस भरी सुबह, शाम तक हल्की बारिश के आसार, जानें अपने राज्य का हाल  
दिल्ली एनसीआर में आज उमस भरी सुबह
शाम तक हल्की बारिश के आसार
जानें अपने राज्य का हाल
दिल्ली एनसीआर के लोगों को शुक्रवार को उमस भरी सुबह का सामना करना पड़ा जहां न्यूनतम तापमान 25 डिग्री सेल्सियस रहा जो इस मौसम के औसत से दो डिग्री कम था. मौसम विभाग के मुताबिक सुबह आठ बजकर 32 मिनट पर आर्द्रता का स्तर 82 प्रतिशत दर्ज किया गया था. शनिवार को भी दिल्ली एनसीआर में मौसम में नमी के साथ उमस रहने के आसार हैं. यहां के लोगों को आज दिन भर उमस का सामना करना पड़ सकता है. मौसम वैज्ञानिकों ने शाम तक शहर के कुछ हिस्सों में हल्की बारिश का अनुमान जताया है.  उनके अनुसार, आसमान में बादल छाए रहेंगे और हल्की बारिश की संभावना है. अधिकतम तापमान 32 डिग्री सेल्सियस के आस-पास रह सकता है.